EkBass/fiwiki-20250220-pages-articles huggingface dataset:
Jens Böhrnsen

Jens Böhrnsen (s. 12. kesäkuuta 1949 Bremen, Länsi-Saksa) on saksalainen sosiaalidemokraattinen poliitikko. Hän on ollut Bremenin osavaltion senaatin puhemies eli osavaltion pääministeri ja Bremenin kaupungin pormestari vuodesta 2005 lähtien ja Saksan virkaatekevä presidentti toukokuusta 2010 kesäkuuhun 2010 asti. Hän on ammatiltaan lakimies ja toimi vuosina 1978-1995 tuomarina Bremenissä. Vuodesta 1995 lähtien hän on ollut kokoaikainen poliitikko. == Taustaa == Böhrnsen syntyi 12. kesäkuuta 1949 Gröpelingenissä, joka on Bremenin työläiskaupunginosaa. Hänen vanhempansa toimivat aktiivisesti SDP:ssä ja ammattiliitoissa. Hänen isänsä oli Gustav Böhrnsen (alun perin kommunisti mutta kääntyi sosiaalidemokraatiksi), joka oli myös SPD:n poliitikkoja ja toimi puheenjohtajana SPD-ryhmittymässä Bremenin parlamentissa vuosina 1968–1971. Jens Böhrnsen liittyi SPD:hen vuonna 1967. Hän opiskeli lakia Kielin yliopistossa. Hän toimi asessorina Bremenin hallinnossa, sen jälkeen tuomarina 17 vuotta, ennen kuin hänet valittiin Bremenin parlamenttiin (Bürgerschaft). == Aiheesta muualla == Luokka:Saksalaiset poliitikot Luokka:Saksan presidentit Luokka:Vuonna 1949 syntyneet Luokka:Elävät henkilöt
Kippis kulaus

"Kippis kulaus" on rap-artisti Petri Nygårdin neljäs single hänen neljänneltä studioalbumilta, Kaikkee pitää olla. Kappaleesta on julkaistu musiikkivideo. Kappaleen on tuottanut MMEN ja siinä on sama biitti, kuin Nygårdin alter egon, Travis Biclen, "Drink It Up" -kappaleella. Luokka:Petri Nygårdin kappaleet Luokka:MMENin tuottamat kappaleet Luokka:Vuoden 2010 kappaleet
Koripallon Oseanian-mestaruuskilpailut

Koripallon Oseanian-mestaruuskilpailut on FIBA Oceanian järjestämä koripallon mestaruusturnaus oseanialaisille maajoukkueille. Lopputurnaus järjestetään nykyisin kahden vuoden välein. Turnaus toimii myös karsintana olympialaisiin ja maailmanmestaruuskilpailuihin. Yleensä kilpailussa ovat olleet mukana vain Australian ja Uuden-Seelannin maajoukkueet. == Kisat == Vuosi Isäntä Ottelupisteet Ottelupisteet Ottelupisteet Ottelupisteet Ottelupisteet Pronssi Vuosi Isäntä Kultaa 1# ottelu 2# ottelu 3# ottelu Hopeaa Pronssi 1971 Australia 91–56 107–58 117–72 Uusi-Seelanti Ei kolmatta maata. 1975 Australia 83–57 87–67 101–63 Uusi-Seelanti Ei kolmatta maata. 1978 Australia 93–71 65–67 76–69 Uusi-Seelanti Ei kolmatta maata. 1979 (Melbourne & Sydney) Australia 65–41 62–53 115–73 Uusi-Seelanti Ei kolmatta maata. 1981 Australia 78–55 80–71 – Uusi-Seelanti Ei kolmatta maata. 1983 Australia 89–52 87–76 – Uusi-Seelanti Ei kolmatta maata. 1985 (Sydney & Newcastle) Australia 92–66 96–75 98–62 Uusi- Seelanti Ei kolmatta maata. 1987 (Timaru & Christchurch) Australia 115-59 Yhden ottelun pudotuspelit mestaruudesta Yhden ottelun pudotuspelit mestaruudesta Uusi-Seelanti Ranskan Polynesia 1989 (Sydney) Australia 91–54 106–55 – Uusi-Seelanti Ei kolmatta maata. 1991 Australia 96–79 74–57 – Uusi- Seelanti Ei kolmatta maata. 1993 (Auckland) Australia 86–78 Yhden ottelun pudotuspelit mestaruudesta Yhden ottelun pudotuspelit mestaruudesta Uusi- Seelanti Länsi-Samoa 1995 Australia 102–62 Yhden ottelun pudotuspelit mestaruudesta Yhden ottelun pudotuspelit mestaruudesta Uusi-Seelanti Amerikan Samoa 1997 (Palmerston North & Wellington) Australia 85–67 Yhden ottelun pudotuspelit mestaruudesta Yhden ottelun pudotuspelit mestaruudesta Uusi- Seelanti Uusi-Kaledonia 1999 (Auckland) Uusi-Seelanti 125–43 Yhden ottelun pudotuspelit mestaruudesta Yhden ottelun pudotuspelit mestaruudesta Guam Ei kolmatta maata. 2001 Uusi-Seelanti 85–78 79–81 JA 89–78 Australia Ei kolmatta maata. 2003 Australia 79–66 90–76 84–75 Uusi- Seelanti Ei kolmatta maata. 2005 Australia 82–69 82–71 91–80 Uusi-Seelanti Ei kolmatta maata. 2007 Australia 79–67 93–67 58–67 Uusi-Seelanti Ei kolmatta maata. 2009 / Uusi-Seelanti 77–84 100–78 – Australia Ei kolmatta maata. == Lähteet == == Aiheesta muualla == *FIBA Oceania *
Messe de Nostre Dame

Messe de Nostre Dame on polyfoninen messu, jonka runoilija, säveltäjä ja kirkonmies Guillaume de Machaut sävelsi ennen vuotta 1365. Kyseessä on vanhin sävelletty täysi messun ordinarium, jolle voidaan nimetä yksittäinen säveltäjä. Messu koostuu Kyriestä, Gloriasta, Credosta, Sanctuksesta ja Agnus Deistä, joita seuraa vielä Ite missa est. Messu on neliääninen. Laulajien joukkoon on lisätty kontratenori. Machaut sävelsi teoksensa tuomiokirkolle Reimsissä, jossa oli kaniikkina. == Aiheesta muualla == * Allmusic.com: Messe de Nostre Dame, mass for 4 voices Luokka:Messut
Algerian presidentti

Algerian presidentti on Algerian valtionpäämies, joka valitaan viiden vuoden välein. Presidentti on asevoimien ylipäällikkö ja nimittää pääministerin. Nykyinen presidentti on Abdelmadjid Tebboune vuodesta 2019 lähtien. Hänet valittiin syyskuussa 2024 jatkokaudelle.Sari Taussi, Algeriassa istuva presidentti nimitetty murskaluvuin jatkokaudelle Yle.fi, uutiset 8.9.2024, viitattu 8.9.2024 ==Katso myös== *Luettelo Algerian presidenteistä ==Lähteet== ==Aiheesta muualla== * Viralliset sivut * Algerian presidentit ja pääministerit * ar:رؤساء الجزائر et:Alžeeria riigipeade loend fr:Liste des chefs d'État algériens id:Daftar presiden Aljazair ja:アルジェリアの大統領
Ilmasilta

Ilmasilta on ilmateitse kulkeva logistinen reitti, jonka kautta kuljetetaan materiaalia tai ihmisiä poikkeustilanteissa. Normaalia siviili-ilmailun logistiikkaa ovat reittilennot, charterlennot ja rahtilennot. Kuuluisia ilmasiltoja ovat olleet * Saksan ilmasilta Stalingradiin vuonna 1942 * Yhdysvaltain ilmasilta Länsi-Berliiniin vuosina 1948−1949 * Yhdysvaltain asevoimien toteuttama Yhdysvaltain Saigonin lähetystön evakuointi vuonna 1975 * Länsimaisten turistien haku lentokoneilla ja avustuslennot Aasian tsunamin tuhoalueille vuonna 2004. ==Muu merkitys== Suomessa toimii useita ilmasilta- nimisiä ilmailu- tai ilmailuhistoriaseuroja, esimerkiksi Lahden ilmasilta, Turun ilmasilta, Joensuun ilmasiltahttp://www.pkreservi.fi/lehti/Lehti2_07/ilmasilta.htm sekä Varjoliittoseura Ilmasilta. Ilmasilta oli 1960-luvulla käytössä myös MTV:n televisio-ohjelman nimenä, jonka avulla kerättiin varoja pelastushelikopterin hankintaan. ==Lähteet== Luokka:Logistiikka Luokka:Ilmailu
Kazys Grinius

Kazys Grinius (17. joulukuuta 1866 Kazlų Rūda – 4. kesäkuuta 1950 Chicago) oli Liettuan kolmas presidentti muutaman kuukauden ajan vuonna 1926. Hänet syrjäytettiin vuoden 1926 vallankaappauksessa. Grinius syntyi Kazlų Rūdassa, lähellä Marijampolėn kaupunkia Liettuan ollessa osa Venäjän keisarikuntaa. Hän opiskeli lääketiedettä Moskovan yliopistossa ja valmistui fyysikoksi. Nuorena miehenä hän oli mukana Liettuan poliittisessa toiminnassa ja joutui tämän takia venäläisten viranomaisten vainoamaksi. Vuonna 1896 hän meni naimisiin Joana Pavalkytėn kanssa. Vuonna 1899 syntyi heidän poikansa Kazys ja 1902 tytär Gražina. Ensimmäisen maailmansodan aikana he asuivat Kislovodskissa. Vaimo ja tytär saivat surmansa vuonna 1918 puna-armeijan hyökkäyksessä. Heidät haudattiin Kislovodskin hautausmaalle. Liettuan itsenäistymisen jälkeen 1918 Griniuksesta tuli kansalliskokouksen jäsen ja Liettuan talonpoikien kansallisen liiton jäsen. Hän toimi pääministerinä vuosina 1920–1922. Seimas valitsi hänet presidentiksi vuonna 1926, mutta hän ehti toimia virassa vain puolen vuoden ajan. Hänet syrjäytettiin vallankaappauksessa, jonka toimeenpanijana oli Antanas Smetona. Grinius kieltäytyi yhteistyöstä saksalaisten kanssa, kun Natsi-Saksa oli valloittanut maan 1941. Neuvostoliiton vallattua uudelleen Liettuan vuonna 1944 hän pakeni länteen Yhdysvaltoihin. Grinius kuoli Chicagossa vuonna 1950 83-vuotiaana. Griniuksen jäännökset haudattiin Liettuaan vuonna 1990, kun Liettua itsenäistyi uudelleen. ==Lähteet== *Enclyclopedia Britannica Luokka:Liettuan presidentit Luokka:Vuonna 1866 syntyneet Luokka:Vuonna 1950 kuolleet
Cumbrian ammuskelutapaus

__NOTOC__ Cumbrian ammuskelutapaus sattui 2. kesäkuuta 2010 Cumbriassa Englannissa. Ammuskelijan jäljiltä jäi 12 kuollutta ja 25 loukkaantunutta.Britannian aampuja tappoi 12 Yle.fi Uutiset 2.6.2010, päivitetty 3.6.2010. Ammuskelijaksi epäillään itsensä surmannutta 52-vuotiasta Derrick Birdiä. Silminnäkijöiden mukaan Whitehavenista ammuskelunsa aloittanut Bird ajoi useiden eri kaupunkien läpi ampuen ihmisiä. Bird oli ampunut suurinta osaa haavoittuneista päähän haulikolla tai pienoiskiväärillä. Hänellä oli lupa kumpaankin aseeseen. Todistajat näkivän Birdin ampuvan uhrejaan autonsa ikkunasta. Rikospaikkoja oli 30. Haulikko ja kiikaritähtäimellä varustettu pienoiskivääri löydettiin Birdin ruumiin läheltä. Yli 100 tutkijaa selvittää kolmituntisen surmajakson tapahtumien kulkua ja ampujan motiiveja.U.K. shooter blasted many victims in the face msnbc.com 3.6.2010. Kyseessä oli Britannian pahin joukkomurha sitten vuoden 1996 Dunblanen verilöylyn. ==Uhrit== Nimi Ikä Surmapaikka Huomautukset David Bird 52 Frizington Ampujan kaksoisveli Kevin Commons 60 Frizington Ampujan perheen lakimies Darren Rewcastle 31 Whitehaven Taksinkuljettaja, ampujan tuttu Garry Purdham 31 Gosforth Rugbypelaaja Rob Purdhamin veli Jane Robinson 66 Seascale Michael Pike 64 Seascale Jamie Clark 23 Seascale Kenneth Fishburn n. 70 Egremont Susan Hughes 57 Egremont James Jackson n. 60 Wilton Jennifer Jacksonin puoliso Jennifer Jackson n. 60 Wilton James Jacksonin puoliso Isaac Dixon n. 60 Carleton ==Reaktiot== Poliisi avasi ammuskelusta huolestuneita ihmisiä varten hätälinjan. ==Lähteet== *http://news.bbc.co.uk/2/hi/england/10214661.stm === Viitteet === Luokka:Vuoden 2010 rikokset Luokka:Joukkosurmat Luokka:Rikokset Englannissa Ammuskelu 2010
Jonas Staugaitis

Jonas Staugaitis (20. toukokuuta 1868, Vilkaviškis – 18. tammikuuta 1952, Kaunas) oli Liettuan neljäs presidentti muutaman tunnin ajan de jure vuoden 1926 vallankaappauksen aikana. Hän hoiti virkaa Seimasin puhemiehenä. Hän luopui presidentin tehtävistä vallankaappauksen jälkeen. Ammatiltaan Staugaitis oli Varsovan yliopistosta valmistunut lääkäri. Hänet valittiin Seimasiin vuonna 1919. Staugaitis on haudattu Petrašiūnain hautausmaalle, Kaunasiin. ==Lähteet== *"Jonas Staugaitis" Seimas Luokka:Liettuan presidentit Luokka:Vuonna 1868 syntyneet Luokka:Vuonna 1952 kuolleet
Wassily Hoeffding

Wassily Hoeffding (12. kesäkuuta 1914 Mustamäki, Suomen suuriruhtinaanmaa – 28. helmikuuta 1991 Chapel Hill, Pohjois-Carolina) oli suomalaissyntyinen yhdysvaltalainen tilastotieteilijä. Hänen vanhempansa olivat tanskalaisiaReminiscences of a Statistician: The Company I Kept . Hän oli ei- parametristen menetelmien keskeinen kehittäjä. Hoeffding varttui Suomessa, Tanskassa ja Saksassa. Hän suoritti filosofian tohtorin tutkinnon Berliinin yliopistossa vuonna 1940. Hän asui Saksassa toisen maailmansodan ajan, mutta ei-kansalaisena hän välttyi sotapalvelukselta, ja kun ei-kansalaisetkin kutsuttiin aseisiin vuonna 1944, hänet vapautettiin diabeteksen vuoksi. Sodan jälkeen hän muutti New Yorkiin jatkamaan opintojaan ja teki sittemmin opettajan- ja tutkijanuran University of North Carolinassa. == Lähteet == ==Aiheesta muualla== * Hoeffdingin muistokirjoitus New York Timesissa Luokka:Yhdysvaltalaiset tilastotieteilijät Luokka:Amerikansuomalaiset henkilöt Luokka:Vuonna 1914 syntyneet Luokka:Vuonna 1991 kuolleet
Gérard Buscher

Gérard Buscher (s. 5. marraskuuta 1960 Alger, Ranskan Algeria) on ranskalainen jalkapallovalmentaja ja entinen jalkapalloilija. ==Pelaajaura== Buscher pelasi koko uransa ajan Ranskassa 1970-luvulta 1990-luvun alkuun saakka. Hyökkääjänä pelannut Buscher edusti muun muassa Nicea, Nantesia ja Montpellier’ta. ==Valmennusura== Buscher aloitti valmentamisen vuonna 2005 ollessaan Nicen väliaikainen valmentaja kaudella 2004–2005. Kahden kuukauden pestin jälkeen hän siirtyi Nicen reservijoukkueen päävalmentajaksi heinäkuussa 2005.Gérard Buscher transfermarkt.de Viitattu 2.6.2010 Toukokuussa 2009 Buscher teki alustavasti kauden mittaisen sopimuksen tunisialaisen CS Hammam-Lifin kanssa. Joukkue sijoittui kauden päätteeksi yhdeksänneksi. Buscher lopulta siirtyi kesäkuussa 2010 CA Bizertinin uudeksi päävalmentajaksi.Gérard Buscher au CAB eurosport 3.6.2010 Viitattu 4.6.2010 Helmikuussa 2010 Buscher allekirjoitti tunisialaisen Stade Tunisienin kanssa sopimuksen, jossa hänen tarkoituksena on toimia 1. heinäkuuta 2010 lähtien junioriseuran teknisenä johtajana.Gerard Buscher To Head Stade Tunisien’s Youth Academy Goal.com 18.2.2010 Viitattu 2.6.2010 Buscher erotettiin tehtävästään CA Bizertinin valmentajana elokuussa 2010, joukkueen kärsittyä kaksi tappiota peräkkäin. Hän ehti valmentaa joukkuetta kaksi kuukautta. Joulukuussa 2010 Buscher palkattiin AS Marsan valmentajaksi.Gérard Buscher nouvel entraineur de l'Avenir Sportif Marsa Kawarji 14.12.2010 Viitattu 14.12.2010 ==Lähteet== Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1960 syntyneet Luokka:Elävät henkilöt
Kasper Lehikoinen

Kasper Lehikoinen (s. 20. huhtikuuta 1992) on suomalainen sulkapalloilija. Hän on voittanut nuorten EM-pronssia kahdesti sekä Euroopan karsinnan nuorten olympialaisiin. Suomen-mestaruuden Lehikoinen on voittanut kaksinpelissä vuonna 2017 ja nelinpelissä vuonna 2014 (parinaan Marko Pyykönen). BC Bluemintonia edustavaa Lehikoista valmentaa Johnny Askevig. ==Ura== Lehikoinen alkoi pelaamaan sulkapalloa 4-vuotiaana. Hän aloitti 12-vuotiaana yhteistyön henkilökohtaisen valmentajan Johnny Askevigin kanssa. Huhtikuussa 2009 Lehikoinen voitti 19-vuotiaiden EM-pronssia itseään kaksi vuotta vanhempien seurassa. Helmikuussa 2010 hän edusti Suomea joukkueiden EM-kilpailuissa voittaen neljästä kaksinpelistään kolme. Hän voitti Euroopan karsinnan nuorten olympialaisiin Tanskassa. Hän sai villin kortin Manchesterin EM-kilpailuihin, mutta hävisi ensimmäisen kierroksen ottelunsa. Vuonna 2011 hän saavutti toistamiseen pronssia nuorten EM-kilpailuissa. ==Lähteet== Luokka:Suomalaiset sulkapalloilijat Luokka:Vuonna 1992 syntyneet Luokka:Elävät henkilöt
Tender Prey

Tender Prey on Nick Cave and the Bad Seedsin viides albumi, joka julkaistiin 19. syyskuuta 1988. Levyn tunnetuin kappale lienee ”The Mercy Seat”, joka on kuulunut julkaisustaan lähtien lähes poikkeuksetta Nick Cave and the Bad Seedsin keikkaohjelmistoon. Albumi debytoi Suomen virallisen listan sijalla 27, ja pysyi listalla yhteensä neljä viikkoa. == Kappaleet == # # # # # # # # # # # == Muusikot == * Nick Cave – laulu, urut (kappaleet 1, 3, 6 ja 7), piano (kappaleet 1, 8 ja 10), huuliharppu (kappaleet 4–6 ja 10), tamburiini (kappale 10) * Blixa Bargeld – kitara (kappaleet 2–3, 6–8 ja 10), slide-kitara (kappaleet 1 ja 5), taustalaulu (kappaleet 2, 5 ja 10) * Kid Congo Powers – kitara (kappaleet 2–3, 5–6 ja 9) * Mick Harvey – basso, kitara (kappale 1), akustinen kitara (kappaleet 3, 6 ja 8–10), piano (kappale 1), ksylofoni (2 ja 7), rummut (kappale 3), perkussiot (kappaleet 6 ja 9), taustalaulu (kappaleet 1, 2, 5, 7 ja 10) * Thomas Wydler – rummut (kappaleet 1–2, 4–7 ja 9) * Roland Wolf – piano (kappaleet 2, 5, 7 ja 9), urut (kappaleet 6 ja 7), kitara (kappale 1) * Hugo Race – kitara (kappale 4), taustalaulu (kappale 5) * Ian Davis – taustalaulu (kappale 7) * Gini Ball, Audrey Riley ja Chris Tombling – jouset (kappale 1) == Arvostelut == * AllMusic: AllMusic review Viitattu 23.4.2019. == Lähteet == Luokka:Vuoden 1988 albumit Luokka:Nick Cave and the Bad Seedsin albumit Luokka:Mute Recordsin albumit
Antanas Merkys

Antanas Merkys (1. helmikuuta 1887 Bajorai – 5. maaliskuuta 1955 Vladimirin alue) oli Liettuan viimeinen pääministeri vuosina 1939–1940. Presidentti Antanas Smetonan paettua maasta Merkysistä tuli maan de facto presidentti vuonna 1940. Merkys teki yhteistyötä Neuvostoliiton kanssa ja luovutti presidenttiyden Liettuan kansanhallituksen perustaneelle Justas Paleckisille. Merkysin yrittäessä paeta maasta hänet vangittiin ja karkotettiin Venäjän sisäosiin. Hän kuoli karkotettuna vuonna 1955. ==Elämäkerta== Merkys opiskeli lakia ja palveli ensimmäisessä maailmansodassa Venäjän armeijassa. Liettuan itsenäistyessä hänestä tuli itsenäistyneen maan puolustusministeri ja myöhemmin hän toimi Liettuan armeijassa. Myöhemmin hän toimi lakimiehenä. Klaipėdan vallankaappauksen jälkeen Merkysistä tuli Memelin mandaattihallintoalueen komission sihteeri. Vuoden 1926 vallankaappauksen jälkeen hänestä tuli uudelleen puolustusministeri ja vuonna 1927 hänestä tuli Klaipėdan alueen kuvernööri. Saksan vaatimuksesta Merkys luopui kuvernöörin virasta vuonna 1932, jolloin hän palasi uudelleen lakimiehen virkaan. Hän toimi Kaunasin kaupunginjohtajana vuosina 1933–1939. 1936 hänet valittiin Seimasiin ja pääministeri hänestä tuli 17. marraskuuta 1939. ==Neuvostoliiton uhkavaatimus ja miehitys== 14\. kesäkuuta 1940 Neuvostoliiton annettua uhkavaatimuksen Liettualle presidentti Antanas Smetona ehdotti aseellista vastarintaa. Merkys ehdotti uhkavaatimuksen hyväksymistä ja halusi luopua pääministerin tehtävistä, mutta päättikin Neuvostoliiton uhan takia pysyä virassaan. Smetona antoi Merkysille presidentin valtuudet paettuaan Saksaan. Päivää Smetonan poistumisen jälkeen Merkys ilmoitti radiossa ottavansa presidentin valtuudet, vaikka se olikin perustuslain vastaista. 17\. kesäkuuta 1940 Merkys hyväksyi Neuvostoliiton vaatimukset ja antoi presidentin ja pääministerin valtuudet Justas Paleckisille. 17. heinäkuuta hän yritti perheensä kanssa paeta Ruotsiin, mutta hänet pidätettiin Riiassa. Hän ja hänen perheensä karkotettiin Saratoviin. Vuonna 1954 Merkys vapautettiin, mutta häneltä kiellettiin paluu Liettuaan. Hän eli Vladimirissa kuolemaansa saakka. Merkys kuoli vuonna 1955 67-vuotiaana. Hänen hautaansa ei ole koskaan löydetty ja näin ollen Kaunasissa on ainoastaan muistomerkki hänestä. ==Lähteet== *"Antanas Merkys" Seimas Luokka:Liettuan presidentit Luokka:Liettuan pääministerit Luokka:Vuonna 1887 syntyneet Luokka:Vuonna 1955 kuolleet
Rachid Belhout

Rachid Belhout (14. kesäkuuta 1944 Sétif, Ranskan Algeria – 9. elokuuta 2020Rachid Belhout Transfermarkt-sivustolla ) oli algerialais-belgialainen jalkapallovalmentaja. ==Valmennusura== Belhout opiskeli jalkapallovalmentajaksi BelgiassaLes principaux clubs de football algériens dépensent des millions pour attirer les talents magharebia 20.6.2008 Viitattu 2.6.2010 , jossa hän myös aloitti valmentajauransa Jeunesse Arlonaisen joukkueessa. Sittemmin Belhout valmensi vuorotellen belgialaisia ja luxemburgilaisia seuroja. Vuonna 2006 Belhout palasi kotimaahansa valmentamaan kaudeksi ES Sétifiä, mutta sai vuoden 2007 alussa potkut ailahtelevien tulosten myötä Arabian Mestarien liigassa. Belhout siirtyi samantien ASO Chlefiin, jossa ei myöskään menestystä tullut ja hänet erotettiin syyskuussa 2008. Sittemmin Belhout oli MC El Eulman valmentajana ennen siirtymistään Tunisiaan Olympique de Béjan päävalmentajaksi kaudella 2009–2010. Hän korvasi kauden aloittaneen Khaled Ben Sassin, joka sai potkut heikkojen tulosten vuoksi. Joukkue sijoittui sarjassa seitsemänneksi, mutta sen sijaan voitti Tunisian cupin. Se oli samalla joukkueen historian toinen cup voitto. Belhout jatkoi joukkueen valmentajana alkukauden kaudella 2010–2011. Joulukuussa 2010 JS Kabylie ilmoitti tehneensä sopimuksen Belhoutin kanssa.Belhout nouvel entraîneur JKSnews. Viitattu 8.4.2011 Edelliskaudella joukkue sijoittui Algerian pääsarjassa kolmanneksi. Belhoutin alaisuudessa joukkue jäi kuitenkin kauden päätteeksi Algerian pääsarjassa sijalle 12. Belhout onnistui kuitenkin saavuttamaan Algerian cupin voiton kauden päätteeksi. 20\. heinäkuuta 2011 Belhout palasi takaisin Tunisiaan allekirjoitettuaan vuoden sopimuksen US Monastirin kanssa.Belhout, nouvel entraineur de l'USM infosfoot 20.7.2011 Viitattu 11.8.2011 Joulukuussa 2011 hän erosi tehtävistään riitannuttuaan joukkuejohdon kanssa AS Marsalle hävityn ottelun jälkeen.Rachid Belhout n’est plus l’entraineur de l’USMO FootPlus 18.12.2011 Viitattu 19.12.2011 Monastir onnistui voittamaan yhden ottelun kuudesta ottelusta. Helmikuussa 2012 Belhout siirtyi vuoden sopimuksella valmentamaan kotimaahansa CS Constantinen joukkuetta. L1:Rachid Belhout nouvel entraîneur du CS Constantine DZFoot 10.2.2012 Viitattu 15.7.2012 Kesäkuun alussa 2012 hän jätti Constantinen ja siirtyi ASO Chlefin päävalmentajaksi. Rachid Belhout remplace Noureddine Saâdi DjaZairess 1.6.2012 Viitattu 15.7.2012 ===Meriitit=== *Algerian vuoden valmentaja: 2006 *Tunisian cup: 2010 *Algerian cup: 2011 ==Lähteet== Luokka:Algerialaiset jalkapallovalmentajat Luokka:Vuonna 1944 syntyneet Luokka:Vuonna 2020 kuolleet
Vitali Jeremejev

Vitali Mihailovitš Jeremejev () (s. 23. syyskuuta 1975 Öskemen, Kazakstanin SNT, Neuvostoliitto) on kazakstanilainen ammattilaisuransa päättänt jääkiekkomaalivahti. ==Ura== Jeremejev aloitti jääkiekon kotikaupunkinsa jääkiekkojoukkueessa Torpedo Ust-Kamenogorskissa. Ensimmäistä kertaa hän pelasi silloisessa Venäjän pääsarjassa IVY:n mestaruussarjassa kaudella 1992–1993. Vuonna 1994 New York Rangers varasi hänet vuoden varaustilaisuuden viimeisellä kierroksella. Kaudeksi 1994–1995 Jeremejev siirtyi HK Dynamo Moskovaan, jossa hän pelasi kolme kautta. Tuona aikana Venäjän pääsarja muuttui IVY:n mestaruussarjasta superliigaksi. Jeremejev siirtyi vuonna 1997 yhdeksi kaudeksi Torpedo Jaroslavliin, minkä jälkeen hän palasi vielä kahdeksi kaudeksi Moskovan Dynamoon. Jeremejev siirtyi Pohjois-Amerikkaan vuonna 2000. Hän aloitti Rangersin organisaatiossa farmijoukkueen farmissa ECHL-liigan Charlotte Checkersissä, mutta nousi kauden mittaan farmiin AHL-liigan Hartford Wolf Packiin ja edelleen pääsi pelaamaan Rangersissakin neljä ottelua. Seuraavan kauden hän aloitti jälleen Charlottessa, jossa hän jakoi ajan Jason LaBarberan kanssa. Tämä ei miellyttänyt, ja hän palasi kesken kauden Venäjälle. Jeremejev liitty kesken kauden 2001–2002 jälleen Moskovan Dynamoon, jossa hänen sopimus päättyi kauden 2009–2010 jälkeen. Venäjän superliiga oli ehtinyt muuttua KHL-liigaksi tuona aikana. Kaudeksi 2010–2011 Jeremejev siirtyi Barys Astanaan. Jeremejev pelasi Astanassa neljä kautta, kunnes päätti pelaajauransa. ===Kansainvälinen ura=== Jeremejev on edustanut Kazakstanin jääkiekkomaajoukkuetta useasti. Hän on pelannut C-sarjan MM-kisoissa 1994 ja 1995, B-sarjan MM-kisoissa 1997, 1999 ja 2000, MM-kisoissa 2004 ja 2010, sekä talviolympialaisissa 1998 ja 2006. ==Lähteet== ==Aiheesta muualla== * Luokka:Kazakstanilaiset jääkiekkomaalivahdit Luokka:Maalin tehneet jääkiekkomaalivahdit Luokka:New York Rangersin varaamat pelaajat Luokka:Vuonna 1975 syntyneet Luokka:Elävät henkilöt
Pääluokka

Pääluokka (diateesi, verbigenus) on produktiivinen rakenne, jolla muutetaan verbin tai lauseen argumenttirakennetta ja valenssia. Pääluokka voi olla verbien taivutuskategoria, kuten suomen passiivi "Talo rakenne-ttiin", tai liittorakenne, kuten englannin passiivi "The house was built". Tunnusmerkitönta pääluokkaa, joka koodaa verbin/lauseen tavallista argumenttirakennetta, kutsutaan aktiiviksi. Muut pääluokat laskevat verbin/lauseen argumenttirakennetta poistamalla tai taka-alaistamalla jonkin argumentin. Passiivi poistaa tai taka-alaistaa verbin subjektin eli agentin. Passiivirakenteet eroavat siinä koodataanko jokin muu argumentti uudeksi subjektiksi. Englannin passiivi on ns. persoonallinen passiivi, jossa aktiivilauseen objektia käsitellään passiivilauseen subjektina. Suomen passiivi sen sijaan on persoonaton passiivi, jolla ei ole subjektia. Antipassiivi poistaa tai taka-alaistaa verbin/lauseen objektin. Refleksiivi ilmaisee, että objekti ja subjekti ovat sama, eli objekti katoaa syntaksista. Suomessa ei ole kieliopillistunutta refleksiivi-pääluokkaa, vaan merkitys ilmaistaa käyttämällä objektina refleksiivipronominia "itseään" tai "itsensä". Myös ei-produktiivisia refleksiiviverbijohdoksia esiintyy, esim. "Hän peseytyi." Resiprookki ilmaisee, että subjektina olevat kaksi referenttiä tekevät asian toinen toisilleen, eli objekti katoaa syntaksista. Suomessa ei ole kieliopillistunutta resiprookki-pääluokkaa, vaan merkitys ilmaistaa käyttämällä objektina resiprookkipronominia "toisiaan". Joissakin kielissä, esimerkiksi klassisessa kreikassa, on medium, joka osoittaa tekijän kohdistavan jonkin teon tavalla tai toisella itseensä. Täten se vastaa merkitykseltään monien muiden kielten refleksiiviverbejä. Luokka:Kielioppi
Barcelonetan metroasema

Barceloneta on Barcelonan metron linjan 4 asema, joka sijaitsee La Barcelonetan kaupunginosassa Ciutat Vellan alueella. Asema on rakennettu Carrer Doctor Aiguader- ja Passeig de Joan de Borbó -katujen risteyksen alle. Se avattiin vuonna 1976 linjan 4 laajennuksen yhteydessä. Barcelonetan asema on lähin metroyhteys Barcelonan kaupungin toiseksi vilkkaimmalle rautatieasemalle Estació de Françalle. Noin puolen kilometrin päässä toisistaan sijaitsevien asemien välillä ei kuitenkaan ole suoraa vaihtoyhteyttä. == Lähteet == == Aiheesta muualla == *Barcelonetan asema Trens de Catalunya -sivustolla Luokka:Barcelonan metroasemat
Ciutadella-Vila Olímpican metroasema

Ciutadella-Vila Olímpica on Barcelonan metron linjan 4 asema Sant Martín alueella. Lähistöllä on myös samanniminen Trambesòs-raitiotien linjan 4 pysäkki. Asema on nimetty läheisen Vila Olímpican kaupunginosan ja aseman vieressä sijaitsevan Parc de la Ciutadellan mukaan. Parc de la Ciutadella on yksi kaupunkialueen merkittävimmistä puistoista ja sen alueella on myös Barcelonan eläintarha. Ciutadella-Vila Olímpican asema avattiin vuonna 1977. Vuoteen 1982 asti asema tunnettiin läheisen kaupunginosan mukaan nimellä Ribera ja siitä vuoteen 1992 pelkästään nimellä Ciutadella. Asema oli suljettuna vuosien 1991 ja 1992 välillä, kun alueen infrastruktuuria parannettiin vuoden 1992 Barcelonan olympialaisia varten. == Lähteet == == Aiheesta muualla == *Ciutadella-Vila Olímpican asema Trens de Catalunya -sivustolla Luokka:Barcelonan metroasemat
Wig-Wam Bam

Wig-Wam Bam on brittiläisen Sweet-yhtyeen syksyllä 1972 julkaistu kappale ja single. Se oli yhtyeen ensimmäinen singlen a-puoli, jolla se soitti itse studiomuusikkojen sijaan sen jälkeen, kun se oli alkanut tehdä yhteistyötä Nicky Chinnin ja Mike Chapmanin kanssa. Chinnin ja Chapmanin käsialaa oleva kappale edustaa tyyliltään purukumipoppia, mutta on äänimaailmaltaan rajumpi kuin Sweetin aiemmat ”purkkasinglet”.Väistö, Perttunen 2003, s.28. Pohjois- Amerikan markkinoille ”Wig-Wam Bam” julkaistiin vasta vuonna 1974.Väistö, Perttunen 2003, s.137. Kappaleen sanoitukset ja päähenkilö Hiawatha edustavat intiaanikulttuuria. Kappaleen julkaisun aikoihin yhtye alkoi hivuttautua niin imagollisesti kuin musiikillisestikin glam rockin suuntaan.Väistö, Perttunen 2003, s.28-29. Singlen b-puolella oleva kappale oli ”New York Connection”, joka totuttuun tapaan oli a-puolen vastaisesti yhtyeen itse kirjoittama ja edusti hard rockia. ”Wig-Wam Bam” oli hitti ympäri Eurooppaa. Yhtyeen kotimaassa Britanniassa se nousi neljänneksi, Suomessa se oli parhaimmillaan kolmantena. Lisäksi se oli listaykkönen ainakin Länsi-Saksassa. Kappaleesta on tehty useita suomenkielisiä käännösversioita. Ensimmäinen oli Karma-yhtyeen vuonna 1973 julkaisema samanniminen versio. Suomennos oli lähtöisin Vexi Salmen kynästä. Vuonna 1985 samaa käännöstä käytti Alaston lounas ja 1993 Menneisyyden Vangit. Vuonna 1991 ilmestyi Ilkka Vainion sanoittama ja Ripan tykkien esittämä ”Juodaan vaan”.Väistö, Perttunen 2003, s.28-29. ==Kappaleet== A-puoli # B-puoli # * ==Lähteet== * ===Viitteet=== == Aiheesta muualla == *Televisioesitys yhtyeen virallisella YouTube-kanavalla Luokka:Sweetin kappaleet Luokka:Vuoden 1972 kappaleet Luokka:Vexi Salmen sanoittamat kappaleet
Knowle West Boy

__NOTOC__ Knowle West Boy on Trickyn kahdeksas studioalbumi ja se julkaistiin vuonna 2008. == Kappaleet == # Puppy Toy # Bacative # Joseph # Veronika (feat. Veronika Coassolo) # C'mon Baby # Council Estate # Past Mistake # Coalition # Cross To Bear # Slow (feat. Kylie Minogue, Mr. Dan ja Emilíana Torrini) # Baligaga # Far Away (feat. Veronika Coassolo) # School Gates == Arviot == * Allmusic: Allmusic review * Rolling Stone: Rolling Stone: Album review == Lähteet == * Knowle West Boy discogs.com -sivustolla * http://knowlewestboy.com * http://www.musicomh.com/albums/tricky-2_0708.htm === Viitteet === Luokka:Brittiläiset elektronisen musiikin albumit Luokka:Vuoden 2008 albumit Luokka:Trip hop -albumit
David Legwand

David Legwand (s. 17. elokuuta 1980 Detroit, Michigan, Yhdysvallat) on uransa lopettanut yhdysvaltalainen jääkiekkoilija. Hän pelasi keskushyökkääjänä 1136 NHL-ottelua keräten tehopisteet 228+390=618. Nashville Predators varasi Legwandin vuoden 1998 varaustilaisuudessa varausnumerolla 2. Legwand oli Predatorsin seurahistorian ensimmäinen varaus. == Ura == Legwand keräsi runsaasti pisteitä junioriliiga OHL:ssä ja hänestä odotettiin jopa vuoden 1998 varaustilaisuuden ykkösvarausta. NHL:ssä pistetehtailu oli varsin hiljaista odotuksiin nähden. == Lähteet == * Viitattu 27.7.2010 * Viitattu 27.7.2010 * Viitattu 27.7.2010 Luokka:Yhdysvaltalaiset jääkiekkoilijat Luokka:Nashville Predatorsin varaamat pelaajat Luokka:Vuonna 1980 syntyneet Luokka:Elävät henkilöt
Ashfallin fossiilikenttä

Ashfallin fossiilikenttä on mioseeni epookin aikainen fossiiliesiintymä Yhdysvaltojen Nebraskan osavaltion koillisosassa Antelopen piirikunnassa. Fossiilikenttä syntyi 1 500 kilometrin päässä Idahon lounaisosassa sijainneen Bruneau-Jarbidge tulivuoren purkautumisen yhteydessä. Sen tuhka peitetti suuren alueen Nebraskan koillisosasta noin 12 miljoonaa vuotta sitten. == Fossiilikentän löytäminen == Alueen löysi vuonna 1971 paleontologi Mike Voorhies joka etsi sieltä maanpintaan tulleita fossiileja. Hän löysi kellanruskean luun joka pilkisti maasta. Kun hän harjasi sitä peittänyttä hiekkaa pois se osoittautui sarvikuonon poikasen kalloksi. Alueella tuhkakerros on paksumpi kun muualla koska se oli ollut kulhon muotoinen painauma joka on ollut tuolloin täynnä vettä. Osa eläimistä hukkui sinne yrittäessään lievittää tuhkan aiheuttamia tuskia. == Eläinten kuoleminen ja peittyminen == Suurin osa alueen eläimistä luultavasti selvisi varsinaisesta purkauksesta, mutta ne kuolivat myöhemmin lasipitoisen tuhkan tuhottua niiden keuhkot. Ensin kuolivat linnut ja pienimmät eläimet, joiden keuhokapasiteettikin oli pieni ja niiden jäänteet löytyivät alimmista kerrostumista. Ehkä 3–5 viikon kuluessa kuolivat suurimmat eli sarvikuonot. Kuolleet eläimet peittyivät hitaasti tuulen kuljettamaan tuhkaan. Suuri osa jäännöksistä on kuolinasennoissaan, vaikka joissakin on merkkejä raadonsyöjien tekemistä vahingoista. Alueelta löydetyt eläimien luurangot ovat säilyneet kokonaisina kun yleensä fossiilit ovat yksittäisinä luina. Siellä on säilynyt myös kasviston jäänteitä ja siemeniä. == Löydetyt lajit == Fossiilikentältä löytyneestä 17 lajista 12 on nisäkkäitä. Maanisäkkäiden fossiloituneita luurankoja on löydetty yli kaksi sataa. Hevoseläimet *Pliohippus pernix *Neohipparion affine *Pseudhipparion gratum *Protohippus simus *Cormohipparion occidentale Kamelieläimet *Procamelus grandis *Aepycamelus *Protolabis heterodontus Sarvikuonot *Teleoceras major Hirvieläimet *Longirostromeryx wellsi Koiraeläimet *Borophagus *Leptocyon *Cynarctus Kilpikonnat *Hesperotestudo *Clemmys Linnut *Balearica exigua *Apatosagittarus terrenus *Rallidae == Lähteet == == Aiheesta muualla == * * * Luokka:Fossiiliesiintymät Luokka:Nebraskan maantiede
Fosforitrikloridi

Fosforitrikloridi (PCl3) on fosforin ja kloorin muodostama epäorgaaninen molekyyliyhdiste. Ainetta käytetään pääasiassa orgaanisessa synteesissä. == Ominaisuudet == Fosforitrikloridi on huoneenlämpötilassa väritöntä ja pistävältä haisevaa nestettä. Yhdiste hapettuu suhteellisen helposti, jolloin muodostuu fosforyylikloridia. Fosforitrikloridi on Lewis-emäs ja kykenee muodostamaan kompleksiyhdisteitä Lewis-happojen, kuten booritribromidin tai platina(IV)kloridin kanssa. Vedessä aine hydrolysoituu, jolloin tuotteina muodostuu fosforihapoketta ja suolahappoa. :PCl3 \+ 3 H2O → H3PO3 \+ 3 HCl == Valmistus == Fosforitrikloridia voidaan valmistaa suoraan alkuaineistaan niiden seosta kuumentamalla. Teollisuudessa käytetään menetelmää, jossa valkoinen fosfori on liuotettu fosforitrikloridiin ja kloorikaasua johdetaan liuoksen läpi. Muodostuva fosforitrikloridi poistetaan jatkuvatoimisella tislauksella. :P4 \+ 6 Cl2 → 4 PCl3 == Käyttö == Fosforitrikloridia käytetään pääasiassa orgaanisessa kemiassa yhdisteiden synteesiin. Siitä valmistetaan muun muassa glyfosaatin synteesissa tarvittavaa fosfonihappoa, happoklorideja, fosforihapokkeen estereitä, fosforyylikloridia, fosforipentakloridia, tiofosforyylikloridia ja monia muita fosforiyhdisteitä, joita käytetään muun muassa hyönteismyrkkyinä, palamista estävinä aineina ja muovien pehmentiminä. == Myrkyllisyys == Fosforitrikloridi on syövyttävää ja voi aiheuttaa vakavia vammoja joutuessaan iholle tai silmiin. Aineen hengittäminen aiheuttaa yskää, hengenahdistusta ja pahoinvointia. Yhdisteen hengittäminen voi johtaa vakavaan keuhkopöhöön ja jopa kuolemaan. Nieltynä fosforitrikloridi aiheuttaa huonovointisuutta ja tajuttomuuden. == Lähteet == Luokka:Fosforiyhdisteet Luokka:Kloridit
HD 9446

HD 9446 on tähti, keltainen kääpiö, joka sijaitsee noin 172 valovuoden päässä Kolmion tähdistössä. Vuonna 2010 raportoitiin vähintään kahden planeetan kiertävän HD 9446 -tähteä. Ulompi planeetta on massiivinen ja sisempi kevyempi.The SOPHIE search for northern extrasolar planets⋆ II. A multi-planet system around HD9446 Planeetat ovat HD 9446 b ja HD 9446 c.Notes for star HD 9446 == Lähteet == Luokka:Planeettajärjestelmät
Antebelluminbulldoggi

Antebelluminbulldoggi eli altamahanplantaasikoira on amerikkalainen koirarotu, joka jalostettiin Altamaha-joen laaksossa, Kaakkois-Georgiassa. Rotu on melko harvinainen eikä koiria ole kuin todennäköisesti noin 100. Roturekisteri on Animal Research Foundation Quinlanissa, Teksasissa. ==Ulkonäkö== Antebelluminbulldoggin pää on suurempi ja vankempi kuin muilla bulldoggeilla, vaikka koira onkin selvästi bulldoggi-tyyppinen. Se on vahva, hyvin kehittynyt ja lihaksikas rotu. Urokset painavat 36–68 kiloa ja ovat 63–76 cm korkeita, nartut vastaavasti 31–45-kiloisina pienempiä. Korvat ja häntä ovat luonnolliset eikä niitä typistetä. Karvapeite on lyhyttä ja sileää. Väritys on valkoinen joko brindlein tai ruskein merkein tai mustin läiskin. ==Luonne ja käyttäytyminen== Antebelluminbulldoggia kuvataan älykkääksi, velvollisuudentuntoiseksi ja vastuulliseksi jolla on vaikuttavat kyvyt perheen ja omaisuuden vahdiksi olematta kuitenkaan aggressiivinen muuten kuin niitä puolustaessaan. Se on ystävällinen ja rentoutunut kunnes tulee aika suojella sen omia. Antebelluminbulldoggi tunnetaan hellästä luonteestaan pieniä lapsia kohtaan. ==Alkuperä== Maxwellin perhe jalosti rodun Darienissa Georgiassa tiukkojen Animal Research Foundation'n antamien ohjeiden mukaan luodakseen uudelleen valkoisen bulldoggin joka toimi metsurien ja riisiviljelmien omistajien apurina Altamaha-joen laaksossa. Antebellum-jakson aikana suuret riisipellot ympäröivät jokilaaksoa. Rotu on pysyvä yritys uudelleen luoda ja suojella Kaakkois-Georgian altamahanplantaasikoiraa. ==Terveys== Vaikka siniset silmät ovat yleisiä, muita tauteja ei tunneta. ==Käännös== ==Katso myös== *Amerikanbulldoggi *Amerikanbully *Englanninbulldoggi *Vanhaenglanninbulldoggi ==Aiheesta muualla== * Palika, Liz. "The Howell Book of Dogs" (Howell Book House) :ISBN 978-0-470-00921-5 * bulldog.html Bulldog Breeds * / Altamaha Plantaion Dog Breed description * Bulldog Information Luokka:FCI:n ulkopuoliset rodut Luokka:Mastiffit Luokka:Yhdysvaltalaiset koirarodut
Gabriel Lagus

thumb|Gabriel Lagus Wilhelm Gabriel Lagus (7. huhtikuuta 1837 Helsinki – 18. kesäkuuta 1896 Hyvinkää) oli suomalainen lyseon rehtori, kirjailija ja valtiopäivämies. Laguksen vanhemmat olivat professori, kanslianeuvos Wilhelm Gabriel Lagus ja Hedvig Maria af Tengström. Hän pääsi ylioppilaaksi 1855 ja opiskeli Helsingin yliopistossa valmistuen filosofian kandidaatiksi 1858 sekä maisteriksi, lisensisaatiksi ja tohtoriksi 1860. Lagus toimi Viipurin ruotsalaisen lyseon kreikan ja latinan kielen lehtorina 1874–1891 ja hän oli myös koulun rehtorina. Lagus kuoli kesäkuussa 1896 kesäasunnollaan Hyvinkäällä. Lagus oli naimisissa kaksi kertaa: * 1867–1890 Iida Maria Tamelanderin (k. 1890) kanssa * vuodesta 1892 Eva Wilhelmina Stråhlmanin kanssa == Teoksia == * Anteckningar rörande 1741 och 1742 årens finska krig jemte Henr. Magn. von Buddenbrocks äreräddning. Helsingfors 1853 * Smärre dikter. J. C. Frenckell & Son, Helsingfors 1856 * Kilskriften och Finnarne : föredrag vid litterära soiréen den 6 April 1861. Helsingfors 1861 * Riddar Unos söner : en romans. Söderström, Borgå 1864 * Baco : en dikt. Borgå 1865 * Romanser. Söderström, Borgå 1865 * Den finsk-svenska litteraturens utveckling från universitetets invigning till utgången af det gustavianska tidehvarfvet. Borgå 1866 * Den finsk-svenska litteraturens utveckling från utgången af det gustavianska tidehvarfvet till Runebergs första uppträdande : fem föreläsningar. Borgå 1867 * Klubbhöfdingen : skådespel i fem akter. Edlund, Helsingfors 1869 * Drottning Filippa : skådespel i 5 akter. 1875 * Helsning tillegnad de den 31 maj 1886 vid Kejs. Alexanders-universitetet i Finland promoverade 159 filosofie magistrar. Helsingfors 1886 * Några förhållanden i Wiborg under stora ofredens första skede. Wiborg 1887 * Till Per Brahes minne : vid aftäckandet af Per Brahes staty i Åbo den 29 maj 1888. Åbo 1888 * Några förhållanden i Wiborg under ryska ockupationen. Wiborg 1889 * Dikter. Söderström, Wiborg 1891 * Richard Faltin : Till Sylviasången : kantat vid Topeliusfesten den 14 januari 1888 för blandad kör a capella ; text af Gabriel Lagus. Söderström, Helsingfors 1892 * Ur Wiborgs historia : Första delen. Minnesskrift utgifven på Wiborgs stads bekostnad. Wiborgs stad, Wiborg 1893 (suomeksi nimellä Kuvauksia Wiipurin historiasta : Ensimmäinen osa, Wiipurin kaupunki 1893) * K. A. Wrede : Skisser från det gamla Wiborg ; med historisk text af Gabriel Lagus. Hagelstam, Helsingfors 1895 * Ur Wiborgs historia : Andra delen, första heftet. Minnesskrift utgifven på Wiborgs stads bekostnad. Wiborgs stad, Wiborg 1895 (ilmestyi suomeksi nimellä Kuvauksia Wiipurin historiasta : Toinen osa, ensimmäinen vihko ; Asukas- ja kieliolot Ruotsin ajalla ; Wiipurilaisia sukuja, Wiipurin kaupunki 1895) ==Katso myös== * Lagus == Lähteet == * * Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1837 syntyneet Luokka:Vuonna 1896 kuolleet
HD 142

HD 142 on tähti noin 84 valovuoden päässä Feeniksin tähdistössä. Sen näennäinen magnitudi (V) on 5,7. Vuonna 1894 tähdeltä löydettiin kumppaniTwo Suns in The Sky: Stellar Multiplicity in Exoplanet Systems, joten kyseessä on kaksoistähtijärjestelmä. Vuonna 2001 raportoitiin, että HD 142 -tähteä kiertää eksoplaneetta, jonka kiertoaika on juuri alle vuoden.Two Extrasolar Planets from the Anglo-Australian Planet Search == Lähteet == Luokka:Planeettajärjestelmät Luokka:F-spektriluokan pääsarjan tähdet
HD 2039

HD 2039 on G-luokan tähti, joka sijaitsee Feeniksin tähdistössä arviolta 330 valovuoden päässä Auringosta. HD 2039 -tähden näennäinen magnitudi (V) on 9,01. Vuonna 2002 havaittiin eksoplaneetan (HD 2039 b) kiertävän tähteä.Notes for star HD 2039 Planeetta on arviolta neljä kertaa niin suuri kuin Jupiter. Kyseessä oli sadas löydetty eksoplaneetta.Planet Tally Soars to Near 100, Astronomers Scramble to Keep Track == Lähteet == Luokka:Planeettajärjestelmät
ABC (kappale)

ABC on The Jackson 5 -yhtyeen kappale, joka julkaistiin singlenä ABC-albumilta vuonna 1970. Kappale on järjestyksessään toinen, joka nousi listaykköseksi Billboard Hot 100 -listalla. == Listasijoitus == Lista (1970) Lista Sijoitus UK Singles Chart 8 US Billboard Hot 100 1 Chart (2009) Lista Sijoitus Australian ARIA Singles Chart 43 Irish Singles Chart 38 UK Singles Chart 50 Luokka:Vuoden 1970 kappaleet Luokka:The Jackson 5:n kappaleet Luokka:Billboard Hot 100 -listan ykköset
Mahmoud Ouertani

Mahmoud Ouertani on tunisialainen jalkapallovalmentaja. ==Valmennusura== Ouertani aloitteli valmentamisen 1980-luvun alussa Tunisian alasarjoissa ja oli muun muassa ES Hammam-Soussen valmentajana kaudella 1981–1982. Sittemmin hän pääsi valmentamaan ensimmäistä kertaa pääsarjaan kaudella 1996–1997, kun CA Bizertin palkkasi Ouertanin Youssef Zouaouin tilalle. Joukkue sijoittui kauden päätteeksi neljänneksi.Tunisia 1996/97 rsssf.com Viitattu 3.6.2010 Kaudella 2001–2002 Ouertani palkattiin CS Hammam-Lifin valmentajaksi loppukaudeksi ja joukkue sijoittui pääsarjassa viidenneksi. Hän sai jatkaa myös seuraavalla kaudella päävalmentajana, mutta sai potkut kauden alussa. Ouertani oli myös CA Bizertinin valmentajana kaudella 2004–2005, josta tuli edellisen seuran tapaan potkut kauden alussa. Muutama vuosi myöhemmin hän korvasi Mohamed Koukin Olympique de Béjan valmentajana kaudella 2007–2008, jolloin Ouertani onnistui säilyttämään putoamisvaaraassa olleen seuran pääsarjassa. Hän jatkoi myös seuraavalla kaudella päävalmentajana, mutta erosi tehtävästään joulukuussa 2008 heikkojen tulosten vuoksi.Mahmoud Ouertani rend le tablier Mosaïque FM 24.12.2008 Viitattu 3.6.2010 Maaliskuussa 2009 Ouertani korvasti Farid Ben Belgacemin Stade Tunisienin valmentajana.Mahmoud Ouertani à la tête du Stade Tunisien Mosaïque FM 24.12.2008 Viitattu 3.6.2010 Kauden päätyttyä hän siirtyi joukkueen johtotehtäviin, mutta erosi kauden 2009–2010 päätteeksi. ==Lähteet== Luokka:Tunisialaiset jalkapallovalmentajat Luokka:Syntymävuosi puuttuu Luokka:Elävät henkilöt
Springbok Radio

Springbok Radio on vuosina 1950-1985 toiminut Etelä-Afrikan ensimmäinen kaupallinen radiokanava. Kanava esitti ohjelmistoa englanniksi ja afrikaansiksi. Kanava toimi Etelä-Afrikan julkisen palvelun yleisradioyhtiön South African Broadcasting Corporationin alaisuudessa. ==Lähteet== ==Aiheesta muualla== * Springbok Radio Preservation Society of South Africa Luokka:Radioasemat Luokka:Eteläafrikkalainen kulttuuri Luokka:Vuonna 1950 perustetut radioasemat Luokka:Vuonna 1985 lakkautetut radioasemat
HAT-P-7

HAT-P-7 on F-luokan tähti, joka sijaitsee Joutsenen tähdistössä noin 1 044 valovuoden päässä. Sen näennäinen magnitudi (V) on 10,46, eikä se ole paljain silmin nähtävissä. Tähteä kiertää eksoplaneetta HAT-P-7b. Luokka:Planeettajärjestelmät
2685 Masursky

2685 Masursky on päävyöhykkeen asteroidi, jonka Edward L. G. Bowell löysi vuonna 1981. Se on nimetty Harold Masurskyn mukaan. Ennen nimeämistään pikkuplaneetta tunnettiin tunnuksella 1981 JN. Cassini-avaruusluotain lensi asteroidin ohi 1,6 miljoonan kilometrin etäisyydeltä 23. tammikuuta 2000. Asteroidin läpimitaksi kyettiin määrittämään noin 15–20 kilometriä. 2685 Masursky lukeutuu S-tyypin asteroidien Eunomia-ryhmään. == Lähteet == * JPL Small-Body Database Browser: 2685 Masursky (1981 JN) *Discovery Circumstances: Numbered Minor Planets (1)-(5000): Minor Planet Center *Numbered minor planets === Viitteet === Luokka:Päävyöhykkeen asteroidit Luokka:Luotaimilla tutkitut pikkuplaneetat
Kulta Katriina

Kulta Katriina (aiemmin Kulta-Katriina) on Meiran kahvimerkki. Suomen Osuuskauppojen Keskuskunnan (SOK) kahvinpaahtimo Helsingin Vallilassa eli nykyinen Meira alkoi valmistaa Katriina-nimistä kahvia vuonna 1937. Vuonna 1954 sen rinnalle tuotiin toinen merkki, Kulta-Katriina. 1960-luvulla yhtenä muunnelmana oli myös Mokka-Katriina. Katriinaa mainostettiin edullisena, Kulta-Katriinaa laadukkaana ja arvokkaana. Katriina- ja Kulta-Katriina-kahvien pakkauksissa oli naishahmo vuodesta 1937 vuoteen 1968 asti, jolloin Kulta- Katriinan pakettiin tuli kahvipannu ja kuppi. Pari vuotta aiemmin Katriina- kahvit ja muut SOK:n AAA-paahtimon kahvit olivat saaneet uuden metallifoliota ja muovikalvoa yhdistämällä tehdyn ilmatiiviin Metalvac-pakkauksen. Perinteisen Kulta Katriinan paahtoaste on vaalea. Kulta Katriina -tuotemerkillä tehdään nykyisin myös tummempaa, kofeiinipitoisempaa ja luomukahvia. == Lähteet == Luokka:Kahvi Luokka:Suomalaiset elintarvikealan tuotemerkit
B. F. Salonen

Birger Ferdinand Salonen (sukunimi aik. Savander; 26. huhtikuuta 1849 Savonlinna – 23. maaliskuuta 1881 Jyväskylä) oli suomalainen opettaja ja oppikirjojen tekijä. Hän käytti nimimerkkejä B.F.S., bs ja Morjentin. Salosen vanhemmat olivat filosofian maisteri, kollega Karl Gabriel Savander ja Klara Salonius. Hän pääsi ylioppilaaksi Kuopion lukiosta 1866 ja opiskeli Helsingin yliopistossa valmistuen filosofian kandidaatiksi ja maisteriksi 1873. Salonen toimi opettajana Kuopiossa, Porissa ja Helsingissä vuosina 1874–1878. == Teoksia == * Zoologian alkeet kouluja varten. Länkelä, Jyväskylä 1881, 2. korj. painos 1885, 7. painos 1900 == Suomennoksia == * Hugo Rafael Schauman : Ylioppilashuone Helsingissä : sen synnystä kertoelma : jaettu vihkimysjuhlassa marraskuun 26 päivänä 1870. Ylioppilaskunta, Helsinki 1870 * Edouard Erslev : Yleinen maantiede kansakouluja ja ensimmäistä opetusta warten ; A. E. Modeen'in mukailuksesta suomentanut B. F. S. Clouberg, Viipuri 1871, 2. paran. painos 1873, 3. painos 1874, 4. painos 1877, 5. painos 1880, 6. painos 1882, 7. painos 1885, 8. painos 1888, 9. painos 1891, 10. painos 1895, 11. painos 1899 * Nils Johan Andersson : Johdatus kasvi-oppiin : Suomalaisille kouluille sovittanut B. F. S. 2. painos G. W. Edlund, Helsinki 1876 * Carl Jonas Love Almqvist : Työn kunnia : Rahvaan kirja. G. W. Edlund, Helsinki 1876 * Ivan Turgenjev : Luutnantti Jergunovin juttu. Uusi Suometar, Helsinki 1879 * Émile Erckmann ja Alexandre Chatrian : Puolan juutalainen ; ranskan kielestä suom. B. F. S. Suomalainen teateri-kirjasto 10. Hämäläinen, Hämeenlinna 1879 * Charles Dickens : Sisar Rosa : seitsemässä luvussa. Uusi Suometar, Helsinki 1879 * P. M. Billman : Taitava eläintenlääkäri eli kotieläinten tavallisien tautien tuntomerkit, syyt, oikea parantaminen ja lääkitykset. 2. korj. ja lis. painos Söderström, Porvoo 1879, 3. painos 1889, 4. painos 1896 * Albrekt Julius Segerstedt : Luonnontiede, kansakouluja ja aloittelevia varten. Weilin & Göös, Jyväskylä 1881 == Lähteet == * * Luokka:Suomalaiset opettajat Luokka:Suomentajat Luokka:Vuonna 1849 syntyneet Luokka:Vuonna 1881 kuolleet
Osaatko kotiin, Muumipeikko?

Osaatko kotiin, Muumipeikko? on Harald Sonessonin kirjoittama, vuonna 1998 ilmestynyt lapsille suunnattu kuvakirja, joka perustuu Tove Janssonin Muumi- hahmoihin. Kirjassa Muumipeikko lähtee Nuuskamuikkusen perään, kun hän lähti pois retkelleen ja kohtaa monia haasteita. Nuuskamuikkunen tietää kaiken siitä, kuinka elää luonnossa eksymättä koskaan. Se vaikuttaa niin helpolta, kun hän on läsnä. Mutta kun Muumipeikon pitää itse löytää kotiin, hän huomaa ettei se olekaan niin yksinkertaista. Luokka:Muumikirjat Luokka:Vuoden 1998 kirjat
Mercedes-Benz E-sarja (W212)

Mercedes-Benz W212 on Mercedes-Benz E-sarjan neljännen sukupolven malli, jota valmistettiin vuosina 2009–2016, coupéa (C207) ja cabrioletia (A207) vuoteen 2017 saakka. Se korvasi edeltäneen W211-mallin ja seuraajaksi tuli W213. Malliin perustuu coupé-korinen CLS-sarja (C218). == Mercedes-Benz W212 (2009–2017) == Mercedes-Benz W212 esiteltiin sedan-korisena Detroitin autonäyttelyssä tammikuussa 2009. Se säilytti kahdesta edellisestä sukupolvesta periytyvät neljä ajovaloa, mutta ne oli nyt muotoiltu kulmikkaiksi pyöreiden sijaan. Farmarimalli esiteltiin syyskuussa Frankfurtin autonäyttelyssä. Kaksiovinen coupé oli esitelty jo aiemmin maaliskuussa Geneven autonäyttelyssä ja cabrioletin vuoro oli tammikuussa 2010 Detroitin autonäyttelyssä. Coupé ja cabriolet perustuvat lyhyemmälle C-sarjan (W204) alustalle, ja ne korvasivat edeltäneen CLK-sarjan (C209). Vuoden 2010 Euro NCAP -kolaritestistä W212 sai tulokseksi täydet viisi tähteä. Detroitin autonäyttelyssä tammikuussa 2013 esiteltiin kasvojenkohotuksen kokenut malli. Ajovalot muotoiltiin uudelleen, ja ne olivat nyt yksiosaiset. Myös etusäleikkö ja -puskuri olivat uudet. == Lähteet == == Aiheesta muualla == E-sarja (W212) Luokka:E-segmentin autot Luokka:2000-vuosikymmenen autot Luokka:2010-luvun autot
Ninkō

Ninkō (, 16. maaliskuuta 1800 – 21. helmikuuta 1846) oli Japanin 120. keisari. Hän hallitsi vuodesta 1817 kuolemaansa asti. Luokka:Japanin keisarit Luokka:Vuonna 1800 syntyneet Luokka:Vuonna 1846 kuolleet